जब तक बारी बा उमरिया त बाबा के नगरिया बानी ये राम - निर्गुण
निर्गुण (निरगुन) - निरगुन भोजपुरी लोकगायन के एगो शूफियाना कला ह। एकरा में जीवीत मनुष्य परमात्मा से एगो अनूठा सम्बन्ध के रचना करेला।
एगो ध्यान देवे वाला बात इ बा की निरगुन में जीव अवरु जगदीश्वर के बीच भावना के आदान-प्रदान प्रेमिका व प्रेमी के स्तर पर होखे ला, अइसन प्रेम जवना में सम्पूर्ण समर्पण के एक दिव्य अनुभूति होखे! इ भोजपुरी लोक संगीत के एगो अईसन विधा ह जवना में भगवान् के घर के ससुराल आ खुद भगवान् के पिया कह के संबोधित कईल जाला।
कबीर के अइसन रचनाओं में महारत हासिल रहे, एगो उदहारण देखि "झुलनी का रंग सांचा हमार पिया, झुलनी में गोरी लगा हमार जिया.", इहा जीव अपना के विकार (दोष) मुक्त होखे के सफाई देता अवरु परमात्मा भी ओह (जीवात्मा) के सतत ध्यान रखे के आपन चिंता व्यक्त करत बाड़े।
जब तक बारी बा उमरिया
त बाबा के नगरिया बानी ये राम
ससुरा से आयी जब खबरिया
त माई के दुअरिया छुटी ये राम
एक दिन हमरो सावरिया
लेईके के पिअरिया अईहे ये राम
सखी लोग पेन्हाई के चुनरिया
डोली भीतरिया बईठईहे ये राम
उपरा से ललकी चदरिया
चार गो कहरिया अईहे ये राम
झट दे निकलिहे बहरिया
तनिको ना देरिया लागी ये राम
अंगना में भउजी महतरिया
अवरु बाबूजी बहरिया रोवे ये राम
अंतिम भर अकवरिया
हमरा से नेहिया छोडईहे ये राम
जाहि दिन बन के बहुरिया
हम ससुररिया जाईब ये राम
सईया से मिली नजरिया
त सईया सेजरिया अईहे ये राम
bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva awa_Deva awa_Deva bho_Deva bho_Deva bho_Deva hne_Deva bho_Deva bho_Deva bho_Deva awa_Deva awa_Deva hne_Deva bho_Deva